แคทรียา อิงลิช

**แคทรียา อิงลิช** (เกิด 4 กันยายน พ.ศ. 2519)  เป็นนักร้อง นักแสดง พิธีกร และนางแบบลูกครึ่งไทย-อังกฤษ มีชื่อเสียงจากผลงานเพลงโอเคนะคะ, นอกสายตา, I Think I (ฉบับภาษาไทย) และผีเสื้อราตรี ในโปรเจกต์พิเศษ 2002 ราตรี นอกจากนี้ยังมีผลงานละครแจ้งเกิดเรื่อง *[[สาวน้อยในตะเกียงแก้ว]]*

## ประวัติ
แคทรียา อิงลิช เกิดเมื่อวันที่ 4 กันยายน พ.ศ. 2519 ที่เมืองออกซ์ฟอร์ด สหราชอาณาจักร เป็นบุตรของเดวิด คริสโตเฟอร์ อิงลิช กับมารดาชาวไทยชื่อมารศรี เจริญสุข มีน้องชายที่อายุห่างกับเธอ 5 ปี ชื่อ คริสโตเฟอร์ อิงลิช

ชื่อจริงของเธอ แคทรียา มารดาของเธอเป็นผู้ตั้งให้ โดยนำมาจากชื่อย่าของเธอคือ แคทลีน และความชอบกล้วยไม้ จึงตั้งชื่อให้เธอว่า "แคทรียา" และในครอบครัวจะเรียกเธอสั้น ๆ ว่า แคท หรือ แคธี่

เธอได้ใช้ชีวิตอยู่ในหลาย ๆ เมืองในช่วงเด็กเนื่องจากหน้าที่การงานของบิดา เข้ารับการศึกษาจากโรงเรียนแห่งเซนต์เฮเลนและเซนต์แคเธอรีน () ทั้งยังย้ายไปศึกษาต่อในประเทศบรูไน และประเทศสิงคโปร์ เมื่ออายุได้ 14 ปี เธอได้กลับมาเรียนต่อที่เมืองไทย และสำเร็จการศึกษาจากคณะศิลปศาสตร์ เอกภาษาอังกฤษ มหาวิทยาลัยอัสสัมชัญ และได้รับทุนไปศึกษาต่อในต่างประเทศแต่เจ้าตัวติดงานเลยยังไม่มีโอกาสได้ไป

## วงการบันเทิง
### งานแสดง
เริ่มต้นเล่นเป็นตัวประกอบในมิวสิกวิดีโอของ "เจตริน วรรธนะสิน" ใน *เพลงกองไว้* และเธอได้มีโอกาสทำงานอีกหลายด้าน ในด้านภาพยนตร์ แคทรียา เป็นหนึ่งในกลุ่มนักแสดงวัยรุ่นที่สร้างโดยไฟว์สตาร์ เริ่มแสดงภาพยนตร์เรื่อง อนึ่งคิดถึงพอสังเขป ร่วมกับนักแสดงอื่นเช่น แอน ทองประสม สายธาร นิยมการณ์

ในปี พ.ศ. 2557 ได้รับบท "นางมณีเมขลา" ในละครเวทีเทิดพระเกียรติ "พระมหาชนก เดอะฟีโนมีนอนไลฟ์โชว์"

### งานพิธีกร
แคทรียาเป็นพิธีกรรายการเด็ก และงานแสดง ระหว่างที่แคทเป็นพิธีกรรายการ "คิดดี้แคท" ระหว่างปี พ.ศ. 2537 - 2541 ออกอากาศทางช่อง 9 อ.ส.ม.ท. , โมเดิร์นไนน์ทีวี , ช่อง 9 เอ็มคอตเอชดี ในปัจจุบัน เธอได้มีโอกาส ร้องเพลงในอัลบั้มเพลงประกอบรายการ

ในวันที่ 25 สิงหาคม 2556 ได้เป็นพิธีกรรับเชิญรายการ ชิงร้อยชิงล้าน ซันไชน์ เดย์ ร่วมกับ ปัญญา นิรันดร์กุล ออกอากาศทางช่อง 3

### งานเพลง
แคทรียาเคยร้องเพลงประกอบรายการมาก่อนหน้านั้นแล้วได้พบกับ ปอนด์ "ธนา ลวสุต" อดีตมือกีต้าร์และนักร้องของวงไฮดร้า ซึ่งเป็นโปรดิวเซอร์อยู่ที่แกรมมี่ฯ จนเป็นที่มาของสตูดิโออัลบั้มแรก "KAT AROUND THE CLOCK" ในปีพ.ศ. 2544 มีเพลงดังอย่าง "นอกสายตา" และ "โอเคนะคะ" จนโด่งดังสุดขีดเพราะทุกเพลงล้วนติดชาร์ตคลื่นวิทยุหลายคลื่นมาแล้ว
จากนั้นในปีเดี่ยวกัน เธอได้ร่วมโปรเจกต์ ที่รวมรวมนักร้องวัยรุ่นยุค90s อย่าง อัลบั้ม cheer 
หลังจากนั้นเธอได้เป็นแขกรับเชิญให้กับอัลบั้ม "ชุดรับแขก" และ "แฟนจ๋าสนิทกันแล้วจ๊ะ" ของเบิร์ด ธงไชย แมคอินไตย์

ในปีพ.ศ. 2545 ได้มีผลงานโปรเจกต์พิเศษ 2002 ราตรี กับเพื่อนนักร้องร่วมค่ายคือ ญา ญ่า ญิ๋ง , เจนนิเฟอร์ วง JAMP , ไชน่า ดอลส์ ในอัลบั้มนี้มีคอนเซปต์หลักคืออาหรับราตรี(นิทานพันหนึ่งราตรี) โดยเป็นแนวเพลงสนุกสนานซึ่งมีเพลงฮิตติดหูเช่น "จีนี่ จ๋า" และ "ผีเสื้อราตรี"

ต่อมาแคทรียา อิงลิชได้ปล่อยอัลบั้มที่ 2 "Siamese Kat" ในปีพ.ศ. 2546 แคทได้เปลี่ยนภาพลักษณ์จากสาววัยใสให้กลายเป็นแมวสาวเซ็กซี่ เพราะมาจากนิสัยเธอที่ขี้เล่น ซุกซน อัลบั้มนี้จะเน้นความคึกคักของซาวนด์ดนตรีที่หลากหลายขึ้น ไม่ว่าจะเป็นแนว เทคโน-แดนซ์ ,ฮิปฮอป และ ละติน-ป๊อป โดยมีเพลงโปรโมทคือเพลง เหมียว เหมียว

ต่อมาในปี พ.ศ. 2548 แคทรียา ก็มีผลงานกับเพื่อนกลุ่มเดิมที่เคยออกอัลบั้มโปรเจกต์พิเศษ "2002ราตรี" โดยในอัลบั้มนี้ได้เปลี่ยนแนวเพลงเป็นบรรยากาศริมทะเล ทั้งเป็นการรณรงค์ของภาคเอกชนให้กลับมาเที่ยวทะเลไทยหลังจากที่ประเทศไทยประสบภัยภิบัติ สึนามิ2004 ในอัลบั้มชุด "2005 ทิวา ฮูลา ฮูล่า"

ต่อมาแคทรียา อิงลิชก็ได้ปล่อยกับผลงานอัลบั้มชุดที่ 3 "Lucky Girl" ในปีเดียวกัน แคทเผยว่าอัลบั้มนี้เปรียบเสมือนเป็นตัวแทนของผู้หญิงในหลากหลายอารมณ์ถ่ายทอดเป็นบทเพลงไม่ว่าจะสนุกสนาน เศร้า เหงา หรือร้อนแรง และเธอได้รับโอกาสให้นำเพลงประกอบซีรีส์เกาหลีเรื่อง Full house ในเพลง "I think I" ของ Star ศิลปินสาวจากเกาหลี มาขับร้องใหม่เป็นฉบับภาษาไทย ทำให้ได้การตอบรับที่ดีจากผู้ฟังและติดชาร์ตวิทยุมากมาย นอกนั้นยังมีเพลง Burn ที่มีจังหวะครึกครื้น และ baby i miss you จะเห็นได้ว่าเธอมีส่วนร่วมในการเต้นและการทำอัลบั้มนี้มากขึ้น

ปีพ.ศ. 2549 แคทรียาได้เข้าร่วมในแสดงในงาน Asia Song Festival 2006 ด้วยเพลง เบิร์น (Burn)และ I Think I(ฉบับภาษาไทย)

ต่อมาในปีพ.ศ. 2550 แคทรียา ก็มีผลงานกับเพื่อนกลุ่มเดิมที่เคยออกอัลบั้มโปรเจกต์พิเศษ 2002ราตรีและ2005 ทิวา ฮูลา ฮูล่า ในอัลบั้ม "2007 โชว์ เกิร์ล" เป็นแนวเพลงวาไรตี้ แดนซ์ ที่มีดนตรีหลากหลายแนวผสมผสานกันของฮิปฮอป, อาร์แอนด์บี และคาบาเร่ต์ ก็ยังเน้นการแต่งกายให้ผู้ชมไม่อาจละสายตาไปได้ เปิดตัวเพลงแรกด้วย สยามเมืองยิ้ม ที่เป็นการนำผ้าไทยมาประยุกต์เป็นไทยโมเดิร์น

ต่อมาแคทรียา อิงลิชก็ได้ปล่อยกับผลงานอัลบั้มเดี่ยวชุดที่ 4 "Sassy K" ในปีเดียวกัน ปล่อยมิวสิกวิดีโอเพลงแรก "ท้าพิสูจน์" ตามมาด้วยเพลงโปรโมตที่สอง "เหตุผลที่หายใจ" โดยในเพลงนี้ทางต้นสังกัดได้จัดทำมิวสิกวิดีโอออกมาสองตัว โดยตัวแรกนำเสนอภาพเสียงตอบรับของผลงานเพลง ซึ่งมีความยาวเพียง 2.29 นาที(โดยประมาณ) และตัวที่สองเป็นมิวสิกวิดีโอที่เซ็ทสำหรับเนื้อหาของเพลง และเป็นเวอร์ชันออนแอร์สุดท้าย

### งานพากย์เสียง
* ปี 2550 แคทได้ให้เสียงพากย์ภาษาไทยในภาพยนตร์แอนนิเมชั่นจากค่าย "Dream Work" ของฮอลลี่วูดเรื่อง *[[เชร็ค 3]]* โดยให้เสียงเป็น เจ้าหญิง ฟีโอน่า ซึ่งเสียงดั่งเดิมของอเมริกาพากย์โดย คาเมรอน ดิแอซ
* ปี 2551 แคทกลับมาให้เสียงพากย์ภาษาไทยกับแอนนิเมชั่นจากฮอลลี่วูดค่ายเดิม โดยคราวนี้เธอพากย์เป็นนางพยัคฆ์ ในภาพยนตร์เรื่อง *[[กังฟูแพนด้า]]* ซึ่งเสียงดั่งเดิมพากย์โดย แองเจลิน่า โจลี่
* ปี 2553 *[[เชร็ค สุขสันต์ นิรันดร]]* โดยให้เสียงเป็น เจ้าหญิง ฟีโอน่า
* ปี 2554 พากย์เป็น นางพยัคฆ์ ในภาพยนตร์เรื่อง *[[กังฟูแพนด้า 2]]*
* ปี 2559 พากย์เป็น นางพยัคฆ์ ในภาพยนตร์เรื่อง *[[กังฟูแพนด้า 3]]*

### คอนเสิร์ต
* พ.ศ. 2544 คอนเสิร์ต Greet Toom Boom concert
* พ.ศ. 2545 มหกรรมคอนเสิร์ตถูกใจคนไทย
* พ.ศ. 2556 คอนเสิร์ต Grammy Happy Face-tival ตอน Party Reunion
* พ.ศ. 2561 คอนเสิร์ต GREEN CONCERT #21 : DANCE FEVER
* พ.ศ. 2562 คอนเสิร์ต Cassette Festival Concert
* พ.ศ. 2565 คอนเสิร์ต Cassette Festival 2
* พ.ศ. 2566 คอนเสิร์ต GRAMMY RS Concert: 2k Celebration
* พ.ศ. 2567 คอนเสิร์ต Dance Arena Grammy RS Concerts “ท้าดวลรวมตัวแดนซ์”

## ผลงานการแสดง
#### ภาพยนตร์

#### ละครโทรทัศน์

#### ละครซีรีส์

#### ซิทคอม

#### ละครเวที

#### มิวสิควีดีโอ

## ผลงานเพลง

##### สตูดิโออัลบั้ม

* ออกโดยภายใต้สังกัด จีเอ็มเอ็มแกรมมี่

#### อัลบั้มพิเศษ

#### เพลงประกอบละคร

### ผลงานอื่น ๆ
#### กรรมการตัดสิน
* พ.ศ. 2565 : รายการ “Sexy Mama” (กันตนา โมชั่น พิคเจอร์ส/ช่อง 3) ทุกวันเสาร์ เวลา 18.20 น เริ่มตอนแรกวันที่ 12 กุมภาพันธ์-23 เมษายน 2565 ออกอากาศทั้งสิ้น 13 ตอน ร่วมกับ ทัศนาวลัย จักรพงษ์, เขมนิจ จามิกรณ์

## รางวัลที่ได้รับ

## อ้างอิง

* 
* แคทรียา อิงลิช nangdee.com
* แคทรียา อิงลิช

## แหล่งข้อมูลอื่น
* konrakkat.com 
* katfanclub.com 
* lovekatreeyaenglish.com 
* katreeya-english.com
* แคทรียา อิงลิช สุดยอดลูกกตัญญู นาทีนี้เพื่อพ่อที่ป่วยด้วยโรคมะเร็ง  MThai
* อินสตาแกรมแคทรียา อิงลิช
* เฟซบุ๊คแฟนเพจแคทรียา อิงลิช

 
หมวดหมู่:บุคคลจากออกซฟอร์ด
หมวดหมู่:ชาวไทยเชื้อสายสหราชอาณาจักร
หมวดหมู่:ชาวไทยเชื้อสายอังกฤษ
หมวดหมู่:ชาวอังกฤษเชื้อสายไทย
หมวดหมู่:บุคคลจากคณะศิลปศาสตร์ มหาวิทยาลัยอัสสัมชัญ
หมวดหมู่:นักร้องหญิงชาวไทย
หมวดหมู่:นักร้องป็อปไทย
หมวดหมู่:นางแบบไทย
หมวดหมู่:นักพากย์หญิงชาวไทย
หมวดหมู่:นักแสดงหญิงชาวไทย
หมวดหมู่:พิธีกรชาวไทย
หมวดหมู่:นักแสดงไทยเชื้อสายอังกฤษ
หมวดหมู่:นักร้องเพลงภาษาอังกฤษชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงหญิงชาวไทยในศตวรรษที่ 20
หมวดหมู่:นักแสดงหญิงชาวไทยในศตวรรษที่ 21